Ouzhpenn bezañ ur barzh a bouez, Cynan a skrivas pezhioù-choari ivez : Hywel Harris a dalvezas dezhañ da chounit ar priz kentañ evit ar pezhioù-choari en Eisteddfod Vroadel e 1931. Ha treiñ a reas pezhioù-choari diwar ar saozneg ivez. E 1931 e voe anvet da lenner ar pezhioù-choari evit kontrollerezh ar gouarnamant ha derchel a reas ar garg-se betek 1968, ar bloavezh ma voe paouezet gant ar chontrollerezh lennegel e Breizh-Veur. Brud en doa da vezañ ur chontroller frontalhag a leze pezhioù da vezañ choariet, ha pa vefe bet tud o kavout abeg enno, evel da skouer ar pezh Cwm Glo gant James Kitchener Davies, hag a chounezas ur priz en Eisteddfod 1934. 